ai4bharat/Pralekha huggingface dataset:
उपराष्ट्रपती कार्यालय
उपराष्ट्रपतींनी युवावर्गाला डॉ. कलाम यांच्या कडून प्रेरणा घेऊन बलवान, आत्मनिर्भर आणि सर्वसमावेशी भारत घडविण्याच्या दिशेने कार्य करण्याचे केले आवाहन
माजी राष्ट्रपती डॉ. ए.पी.जे.अब्दुल कलाम यांच्या आयुष्यावरील '40 इअर्स विद अब्दुल कलाम-अनटोल्ड स्टोरीज,' या पुस्तकाचे उपराष्ट्रपतींच्या हस्ते प्रकाशन
नवी दिल्ली, 3 डिसेंबर 2020
उपराष्ट्रपती वेंकैय्या नायडू यांनी युवावर्गाला माजी राष्ट्रपती डॉ. ए.पी.जे.अब्दुल कलाम यांच्यापासून प्रेरणा घेऊन बलवान, आत्मनिर्भर आणि सर्वसमावेशक भारत घडविण्याच्या दिशेने कार्य करा, असे आवाहन केले. ते म्हणाले, की डॉ. कलाम यांच्या प्रमाणे तरुणांनी अनोख्या पद्धतीने विचार केला पाहिजे आणि भारताच्या लोकसंख्येच्या मोठ्या भागावर परिणाम करणाऱ्या विविध आर्थिक आणि सामाजिक आव्हानांचे निराकरण करण्यासाठी तंत्रज्ञानाचा वापर करायला हवा. डॉ. शिवथानू पिल्ले यांनी लिहिलेल्या '40 इअर्स विद अब्दुल कलाम - अनटोल्ड स्टोरीज,'या पुस्तकाचे दूरदृश्य प्रणाली द्वारे प्रकाशन करताना डॉ. कलाम यांच्या जीवनातील हकीकतींची माहिती यातून मिळाल्याबद्दल नायडू यांनी आनंद व्यक्त केला. डॉ. कलाम यांच्या जीवनातून अडचणी आणि पीछेहाट यांच्याकडे योग्य नजरेने पाहिल्यास त्या आपले चरीत्र आणि मानसिकता सुदृढ बनण्यासाठी सशक्त भूमिका बजावतात, असा सामर्थ्यशाली संदेश यातून मिळतो, असेही नायडू पुढे म्हणाले.
'खरा कर्मयोगी' असे डॉ. कलाम यांचे वर्णन करताना उपराष्ट्रपती म्हणाले, की ते प्रत्येक भारतीयाचे प्रेरणास्रोत होते. नायडू म्हणाले, की डॉ. कलाम खऱ्या अर्थाने जनतेचे राष्ट्रपती होते, ज्यांचा प्रत्येक भारतीयाला विशेषतः तरुणांना लळा होता. ते साधेपणा, प्रामाणिकता आणि बुध्दिमत्ता यांचा आदर्श होते. त्यांचे भारताच्या संरक्षण आणि अवकाश क्षेत्रातील योगदान अमूल्य आहे, असेही ते पुढे म्हणाले.
उपराष्ट्रपती म्हणाले, की डॉ. कलाम यांनी प्रतिष्ठा आणि आशावाद याचे देशाला आणि परदेशाला मूर्तिमंत दर्शन घडविले, तसेच त्यांना मैत्री आणि ज्ञानाचे प्रभावशाली प्रवर्तक म्हणून ओळखले जात असे. माजी राष्ट्रपतींनी दिलेल्या योगदानाला मान देऊन नासाने आंतरराष्ट्रीय अंतराळ स्थानकात नव्याने सापडलेल्या एका जीवाणूला डॉ. कलाम यांचे नाव दिले आहे याची नायडू यांनी यावेळी आठवण करून दिली.
कोविड-19 च्या महामारीचा स्थलांतरीत कामगारांवर झालेल्या आघाताबाबत बोलताना, गावांत आणि छोट्या शहरांत रोजगार आणि आर्थिक संधी निर्माण करण्याची गरज आहे, यावर उपराष्ट्रपतींनी भर दिला.
"आपल्याला नियोजनबद्ध विकेंद्रीकरण, स्थानिक स्वराज्य संस्थांचे सबलीकरण आणि ग्रामोद्योगाला मोठ्या प्रमाणावर प्रोत्साहन देणे यावर लक्ष केंद्रित करायला हवे, म्हणजे आपली गावे आणि शहरे विकसित केंद्रे म्हणून उदयास येतील, असेही त्यांनी यावेळी सांगितले.
उपराष्ट्रपतींनी डॉ. पिल्ले यांनी असे सर्वसमावेशक पुस्तक लिहिल्याबद्दल त्यांचे कौतुक केले आणि डॉ. कलाम यांच्या सोबत काम केलेल्या इतरही अनेक जणांनी आपल्या वैयक्तिक अनुभव चित्रण करणारी पुस्तके लिहावीत आणि ते देशाबद्दल कसा सतत विचार करत असत, याबद्दल सध्याच्या पिढिला मार्गदर्शन करावे,अशी आशा यावेळी व्यक्त केली.
पुस्तकाचे लेखक डॉ ए. शिवथानू पिल्ले, इस्रोतील प्राध्यापक डॉ. वाय.एस.राजन, पेंटागॉन प्रकाशनाचे व्यवस्थापकीय संचालक आणि मुख्य कार्यकारी अधिकारी राजन आर्य या दूरदृश्य प्रणालीद्वारे झालेल्या सोहळ्याप्रसंगी उपस्थित होते.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
संरक्षण मंत्रालय
रिअर अॅडमिरल कपिल मोहन धीर यांची सहसचिव पदी  नियुक्ती
रियर अॅडमिरल कपिल मोहन धीर यांनी सैन्य व्यवहार विभागात संयुक्त सचिव  पदाचा कार्यभार स्वीकारला. या पदावर नियुक्ती मिळालेले ते पहिले सशस्त्र दल अधिकारी आहेत. पुणे येथील राष्ट्रीय संरक्षण अकादमी खडकवासलाचे ते माजी विद्यार्थी आहेत आणि 01 जानेवारी 1985 रोजी भारतीय नौदलात त्यांची नियुक्ती झाली होती.
ते सर्वात वरिष्ठ सर्व्हिंग मरीन कमांडो  आहेत. आणि त्यांनी प्रीमियर मार्कोस आस्थापना कमांड, आयएनएस अभिमन्यु, भारतीय नौदल युद्धनौका आयएनएस खंजर आणि आयएनएस राणा आणि “ओपी पवन” आणि “ओपी ज्युपिटर” यासह देशांतर्गत आणि परदेशातील शांतता मोहीमा यासह किनारपट्टीभागात अग्रभागी राहून काम केले आहे. त्यांनी महत्वाच्या कार्यान्वयन आणि कर्मचारी विभागात काम केले आहे.
ज्यात नौदलाच्या पूर्व विभागातील ताफा कार्यान्वयन अधिकारी आणि वर्क अप प्रभारी कमोडोर, भारतीय नौदल वर्कअप टीम , कोची यांचा समावेश आहे.
नौदल मुख्यालय तसेच एकात्मिक संरक्षण कर्मचारी मुख्यालयात विविध क्षमतांमध्ये काम केलेल्या या अधिकाऱ्यांना संरक्षण मंत्रालयाचा समृद्ध अनुभव आहे. ते डिफेन्स सर्व्हिसेस स्टाफ कॉलेज, वेलिंग्टन आणि नवी दिल्लीतील राष्ट्रीय संरक्षण महाविद्यालयाचे पदवीधर आहेत.
विशिष्ट सेवेसाठी त्यांना विशिष्ट सेवा पदक’ आणि ‘अतिविशिष्ट सेवा पदक’ प्राप्त झाले आहे.
संरक्षण मंत्रालय
संरक्षण अधिग्रहण परिषदेने 38,900 कोटी रुपयांच्या विविध प्लॅटफॉर्म आणि संरक्षण उपकरणांच्या भांडवली खरेदीला दिली मान्यता;
स्वदेशी डिझाइन आणि विकासावर लक्ष केंद्रित; भारतीय उद्योगांकडून 31,130 कोटी रुपयांची खरेदी
नवी दिल्ली, 2 जुलै 2020
सध्याची परिस्थितीत तसेच आपल्या देशाच्या सीमांच्या रक्षणासाठी सैन्य दलाला बळकटी प्रदान करण्याची गरज आणि पंतप्रधान नरेंद्र मोदी यांनी “आत्मनिर्भर भारत” साठी केलेले आवाहन याच्या अनुषंगाने, संरक्षण मंत्री राजनाथ सिंह यांच्या अध्यक्षतेखाली आज झालेल्या संरक्षण अधिग्रहण परिषदेच्या  बैठकीत सैन्य दलाला आवश्यक असणारे विविध प्लॅटफॉर्म आणि संरक्षण उपकरणांच्या भांडवल खरेदीला मान्यता दिली आहे. अंदाजे 38,900 कोटी रुपयांच्या प्रस्तावांना मंजुरी दिली आहे.
स्वदेशी डिझाइन आणि विकासावर लक्ष केंद्रित केल्याने या मंजुरींमध्ये भारतीय उद्योगांकडून 31,130 कोटी रुपयांची खरेदी समाविष्ट आहे. भारतीय संरक्षण उद्योगासह अनेक एमएसएमईच मुख्य विक्रेते म्हणून सहभाग असल्याने ही उपकरणे भारतात तयार केली जात आहेत. यापैकी काही प्रकल्पांमध्ये प्रकल्प खर्चाच्या 80 टक्के स्वदेशी सामग्रीचा समावेश आहे. संरक्षण संशोधन व विकास संघटना  ने स्वदेशी उद्योगाला तंत्रज्ञान हस्तांतरित केल्यामुळे या इतक्या मोठ्या संख्यने प्रकल्प शक्य झाले आहेत. यामध्ये पिनाका दारूगोळा, अद्ययावत बीएमपी शस्त्रास्त्रे आणि भारतीय सेनेसाठी सॉफ्टवेअर परिभाषित रेडिओ, लांब पल्याचे जमिनीवरून मारा करणारी क्रूझ क्षेपणास्त्र प्रणाली आणि भारतीय नौदल आणि भारतीय वायुसेनेसाठी  अस्त्र क्षेपणास्त्र यांचा समावेश आहे. या डिझाईन आणि विकास प्रस्तावांची किंमत 20,400 कोटी रुपयांपर्यंत आहे.
नवीन / अतिरिक्त क्षेपणास्त्र यंत्रणेचे अधिग्रहण केल्यास तिन्ही सैन्य दलांची शक्ती वृद्धिंगत होईल. पिनाका क्षेपणास्त्र यंत्रणेच्या अधिग्रहणामुळे आधीपासून समावेश असलेल्या पलटण व्यक्तिरिक्त अतिरिक्त पलटण वाढविणे शक्य होईल आणि लांब पाल्याच्या जमिनीवरून मारा करणाऱ्या अतिरिक्त क्षेपणास्त्र प्रणालीच्या समावेशामुळे नौदल आणि वायू दलाच्या सध्याच्या 1,000 किलोमीटरची मारक/भेदन क्षमता वृद्धिंगत करेल. त्याचप्रमाणे, अस्त्र क्षेपणास्त्र तैनात केल्यामुळे दृष्टीक्षेपा पलीकडील भेदन क्षमता वृद्धिंगत होऊन नौदल आणि वायू सेनेच्या हल्ला करण्याच्या क्षमतेमध्ये वाढ होईल.
याव्यतिरिक्त, आयएएफची लढाऊ विमानांची संख्या वाढविण्याची प्रदीर्घ काळापासूनची आवश्यकता लक्षात घेऊन डीएसीने विद्यमान 59 मिग-29 लढाऊ विमानांमध्ये सुधारणा करण्यासोबतच 21 मिग-29 लढाऊ विमानांच्या खरेदीला आणि 12 सू-30 एमकेआय लढाऊ विमानांच्या खरेदी प्रस्तावाला मान्यता दिली आहे. रशियाकडून मिग 29 ची खरेदी आणि सुधारणेसाठी 7,418 कोटी रुपयांचा खर्च अपेक्षित आहे, तर हिंदुस्तान एरोनॉटिक्स लिमिटेड  कडून अंदाजे 10,730 कोटी रुपयांना एसयू-30 एमकेआयची खरेदी केली जाईल.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
पंतप्रधान कार्यालय
बस्ती जिल्ह्यात आयोजित खासदार खेळ महाकुंभ 2022-23 च्या दुसऱ्या टप्प्याचे 18 जानेवारी रोजी पंतप्रधान करणार उद्घाटन
नवी दिल्ली, 17 जानेवारी 2023
पंतप्रधान नरेंद्र मोदी यांच्या हस्ते 18 जानेवारी 2023 रोजी दुपारी 1 वाजता बस्ती जिल्ह्यात आयोजित खासदार खेळ महाकुंभ 2022-23 च्या दुसऱ्या टप्प्याचे दूरदृश्य प्रणालीच्या माध्यमातून उद्घाटन होणार आहे. बस्तीचे लोकसभा खासदार हरीश द्विवेदी 2021 पासून बस्ती जिल्ह्यात खासदार खेळ महाकुंभ आयोजित करत आहे.
खासदार खेळ महाकुंभ 2022-23 दोन टप्प्यात आयोजित करण्यात येत आहे. पहिला टप्पा 10 ते 16 डिसेंबर 2022 या कालावधीत आयोजित करण्यात आला होता तर दुसरा टप्पा 18 ते 28 जानेवारी 2023 या कालावधीत आयोजित केला जाणार आहे.
कुस्ती, कबड्डी, खो खो, बास्केटबॉल, फुटबॉल, हॉकी, व्हॉलीबॉल, हँडबॉल, बुद्धिबळ, कॅरम, बॅडमिंटन, टेबल टेनिस इत्यादी खुल्या मैदानातील आणि क्रीडागृहातील अशा दोन्ही प्रकारच्या विविध स्पर्धांचे आयोजन खेल महाकुंभ अंतर्गत केले जाते. याशिवाय निबंध लेखन, चित्रकला, रांगोळी काढणे इ.स्पर्धांचे आयोजनही यादरम्यान केले जाते.
बस्ती जिल्हा आणि आसपासच्या भागातील तरुणांना त्यांच्यातील क्रीडा कौशल्याचे प्रदर्शन करण्यासाठी संधी आणि व्यासपीठ प्रदान करणारा, खेळ महाकुंभ हा एक अभिनव उपक्रम आहे. तो इथल्या तरुणांना खेळाकडे करीयर म्हणून पाहण्याची दृष्टीही देतो. तसेच या भागातील तरुणांमध्ये शिस्त, सांघिक कार्य, निकोप स्पर्धा, आत्मविश्वास आणि राष्ट्रवादाची भावना रुजवण्याचा प्रयत्न खेळ महाकुंभाच्या माध्यमातून केला जातो.S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
स्मार्ट अँन्टी एअरफिल्ड वेपनची हॉक-I मधून यशस्वी चाचणी
नवी दिल्ली, 22 जानेवारी 2021
देशात विकसित केलेल्या स्मार्ट अँन्टी एअरफिल्ड वेपनची, हिंदुस्तान एअरोनॉटीक्स लिमिटेडच्या हॉक-I या लढाऊ विमानामधून यशस्वी चाचणी घेत संरक्षण संशोधन आणि विकास संस्थेने नवे शिखर साध्य केले आहे. ओदिशाच्या किनाऱ्यावर 21 जानेवारी 2020 ला ही चाचणी घेण्यात आली.
भारतीय हॉक- एमके 132 मधून हे वेपन डागण्यात आले. संरक्षण संशोधन आणि विकास संस्थेने या वेपनची नवव्यांदा यशस्वी चाचणी केली आहे. निर्धारित सर्व लक्ष्य या वेपनने साध्य केली. संरक्षण संशोधन आणि विकास संस्थेच्या संशोधन केंद्र इमारत-आरसीआय, हैदराबाद ने हे वेपन विकसित केले आहे. 125 केजी वर्गातले हे स्मार्ट वेपन, 100 किमी परिसरात, शत्रूच्या रडार, बंकर, रनवेवर मारा करू शकते. याआधी या वेपनची जग्वार विमानातून चाचणी करण्यात आली होती.
या यशस्वी चाचणीबद्दल डीआरडीओचे अध्यक्ष डॉ जी सतीश रेड्डी यांनी या चमूचे अभिनंदन केले आहे.
U.Ujgare/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
श्रम आणि रोजगार मंत्रालय
कर्मचारी भविष्य निर्वाह निधीसाठी ई-नॉमिनेशन महत्वाचे
गोवा, 1 सप्टेंबर 2021
कोविड-19 महामारीच्या काळात, अनेक लोक आर्थिक आधारासाठी आपल्या भविष्य निर्वाह निधीवर अवलंबून होते, असे आढळून आले, मात्र, यापैकी अनेक लोकांना आपल्या पीएफचे दावे वळते करण्याच्या प्रक्रियेत, त्यांनी नॉमिनेशन  न भरल्यामुळे, त्यांना अनेक अडचणी येत असल्याचे निष्पन्न झाले आहे.
कोणत्याही बचत योजनेत ठेवीदाराने आपल्या वारसदाराच्या नावाचा उल्लेख करणे अत्यंत आवश्यक आहे, याआधी, पीएफ खातेधारकांना फॉर्म क्रमांक-2 भरुन तो संबंधित पीएफ कार्यालयात नेऊन द्यावा लागत असे. मात्र, डिजिटल इंडिया अभियानाअंतर्गत, पीएफ खातेधारकांना घरीच बसून केवळ काही मिनिटांत, ऑनलाईन हा नॉमिनेशन फॉर्म भरता येणार आहे.
भविष्यात, एखाद्या खातेधारकाचा दुर्दैवी मृत्यू झाल्यास, त्यांच्या वारसदारांना रक्कम मिळतांना काहीही अडचण येऊ नये, हे सुनिश्चित करण्यासाठी, ईपीएफओ च्या गोवा येथील क्षेत्रीय कार्यालयाने प्रादेशिक पीएफ आयुक्त, अश्विनी कुमार गुप्ता यांच्या मार्गदर्शनाखाली, ईपीएफ आणि ईपीएस  नॉमिनेशन मोहीम सुरु केली आहे.
भविष्य निर्वाह खात्यावर वारसदाराच्या नावाचा उल्लेख असला तर, संबंधित कर्मचाऱ्याने ज्याचे/जिचे नाव दिले असेल, त्याला/तिला, त्यांच्या माघारी, कोणतीही अडचण न येता पैसे जमा केले जाऊ शकतील.
ईपीएस/ईपीएफ नॉमिनशन डिजिटली भरण्यासाठी संबंधित व्यक्तींनी खालील पद्धतीचा अवलंब करावा : -
- कर्मचारी भविष्य निर्वाह निधीच्या संकेतस्थळाला भेट द्या>>>>सेवा>>कर्मचार्यांसाठी>>“Member UAN/Online Services’ वर क्लिक करा.
- ‘UAN and password’ वापरून लॉगइन करा
- ‘Manage Tab’ मध्ये ‘E-Nomination’ निवडा
- पडद्यावर ‘Provide Details’ दिसेल.‘Save’वर क्लिक करा.
- कुटुंबाची माहिती अद्ययावत करण्यासाठी ‘Yes’ वर क्लिक करा.
- ‘Add family details’ वर क्लिक करा. 
- ‘Nomination Details’ वर क्लिक करून आपल्या हिश्याची एकूण रक्कम जाहीर करा. ‘Save EPF Nomination’ क्लिक करा.
- ‘E-sign’ वर क्लिक करून OTP तयार करा. आधार कार्डशी संलग्न असलेल्या आपल्या मोबाईल क्रमांकावर पाठवलेला ‘OTP’ भरा.
आता ई-नॉमिनेशन कर्मचारी भविष्यनिधी संघटनेकडे नोंद झाले आहे. E-nomination व्यतिरिक्त, वारसदारंविषयी कुठलीही कागदपत्रे सादर करण्याची गरज नाही.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
कौशल्य विकास आणि उद्यमशीलता मंत्रालय
अर्थसंकल्पोत्तर चर्चासत्र : उद्योग-कौशल्य जोडणीला मजबूत प्रोत्साहन
2022 चा अर्थसंकल्पात शिक्षण आणि कौशल्य क्षेत्रांवर योग्यरीत्या लक्ष केंद्रित केले असून त्याचे उद्दिष्ट त्यांचा प्रसार करणे, शिक्षणाचा दर्जा सुधारणे, क्षमता विकसित करणे, आणि डिजिटल कौशल्य या परिसंस्थेचे सबलीकरण करणे हे आहे.
अर्थसंकल्पात घोषित केलेल्या उपक्रमांच्या प्रभावी अंमलबजावणीच्या मार्गांसाठी विचारमंथन आणि चर्चा करण्यासाठी, कौशल्य विकास आणि उद्योजकता मंत्रालय  आणि शिक्षण मंत्रालय, इतर मंत्रालयांसह, स्किल इंडिया या संकल्पनेवर आधारीत एका वेबिनार सत्राचे आयोजन करण्यात आहे - 'उद्योग-कौशल्य जोडणीला मजबूत प्रोत्साहन या वेबिनारचे आयोजन सोमवार, 21 फेब्रुवारी 2022 रोजी दुपारी 12:15 ते 2:15 दरम्यान करण्यात आले आहे.
या वेबिनारमध्ये सरकारी अधिकारी, उद्योग तज्ञ आणि प्रमुख संघटनांचे प्रतिनिधी उपस्थित राहणार आहेत. हा वेबिनार पंतप्रधान नरेंद्र मोदी यांच्या हस्ते उद्घाटन होत असलेल्या चर्चासत्रांच्या मालिकेचा एक भाग आहे. पंतप्रधान 'डिजिटल युनिव्हर्सिटी: मेकिंग वर्ल्ड क्लास हायर एज्युकेशन ऍक्सेसिबल फॉर ऑल' या विषयावरील पहिल्या वेबिनारला संबोधित करणार आहेत.
स्किल इंडिया वेबिनारचे सह-अध्यक्ष पर्यटन मंत्रालयाचे सचिव अरविंद सिंग, औद्योगिक नीती आणि संवर्धन विभागाचे  सचिव राजेश अग्रवाल, राष्ट्रीय कौशल्य विकास परीषदेचे सचिव अनुराग जैन हे असतील. या सत्रासाठी पॅनेल सदस्य म्हणून राष्ट्रीय व्यावसायिक शिक्षण आणि प्रशिक्षण परिषदेचे  अध्यक्ष एन.एस. कलसी, नागरी विमान वाहतूक मंत्रालय आणि सहसचिव अंबर दुबे, टीमलीज सेवा उपाध्यक्ष मनीष सभरवाल असणार आहेत. या सत्राचे संचालन राष्ट्रीय कौशल्य विकास महामंडळाचे  महाव्यवस्थापक वेदमणी तिवारी करणार आहेत.
या सत्रादरम्यान, डिजिटल कौशल्ये वाढवून कौशल्य परिसंस्था बळकट करण्याच्या विस्तृत पैलूंवर चर्चा केली जाईल.
अर्थमंत्र्यांनी 2022 च्या अर्थसंकल्पात नुकत्याच केलेल्या घोषणेवर पॅनेलमधील सदस्य त्यांची मते मांडतील ज्यात डेश  स्टॅकवर चर्चा करण्यात येणार आहे. याशिवाय त्याचा उद्देश डिजिटल प्रशिक्षणाद्वारे नागरिकांना कौशल्य, पुनर्कौशल्य किंवा स्वत:ला उन्नत करण्यासाठी सक्षम करणे हा आहे. पुढे या सत्रात गतिशील उद्योगांच्या गरजा पूर्ण करण्यासाठी लक्ष्यित राष्ट्रीय कौशल्य पात्रता फ्रेमवर्क  च्या यशस्वी अंमलबजावणीच्या पैलूंचा समावेश असेल. यामुळे उदयोन्मुख तंत्रज्ञानाचा विस्तार आणि ड्रोन शक्ती योजनेद्वारे प्रशिक्षण, देशांतर्गत उत्पादन वाढविण्यात आणि रोजगार निर्मितीला मदत होईल. वेबिनारदरम्यान पीएम गति शक्ती कार्यक्रमाशी संबंधित पैलूंवरही चर्चा केली जाईल. या सत्रात पर्यटन आणि लॉजिस्टिकसारख्या क्षेत्रांवरही प्रकाश टाकला जाईल.
मंत्रिमंडळ
पीएमजीकेवाय / आत्मनिर्भर भारत अंतर्गत ईपीएफ योगदान 24%  आणखी तीन महिन्यांसाठी, जून ते ऑगस्ट 2020 पर्यंत वाढवण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 8 जुलै 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज कर्मचारी भविष्य निर्वाह निधी अंतर्गत कर्मचाऱ्यांचा 12% हिस्सा आणि नियोक्त्यांचा 12% हिस्सा असे एकूण 24% योगदान जून ते ऑगस्ट 2020 पर्यंत आणखी 3 महिन्यांसाठी वाढवण्याच्या प्रस्तावाला मंजुरी दिली. कोविड-19 च्या पार्श्वभूमीवर पंतप्रधान गरीब कल्याण योजना  / आत्मनिर्भर भारत अंतर्गत सरकारने जाहीर केलेल्या पॅकेजचा हा एक भाग आहे.
ही मंजूरी 15 एप्रिल 2020 रोजी मंजूर केलेल्या मार्च ते मे 2020 वेतन महिन्यांच्या विद्यमान योजनेव्यतिरिक्त आहे. यासाठी एकूण अंदाजित खर्च 4,860 कोटी रुपये आहे. 3.67 लाख आस्थापनांमधील 72 लाखांहून अधिक कर्मचाऱ्यांना या निर्णयाचा लाभ मिळणार आहे.
ठळक वैशिष्ट्ये:
प्रस्तावाची ठळक वैशिष्ट्ये खालीलप्रमाणे आहेत-
- जून, जुलै आणि ऑगस्ट 2020 या तीन वेतन महिन्यांसाठी या योजनेत 100 कर्मचाऱ्यांपर्यंतच्या सर्व आस्थापनांचा समावेश असेल ज्यामध्ये 90% कर्मचाऱ्यांचे मासिक वेतन 15,000 रुपयांपेक्षा कमी आहे.
- 3.67 लाख आस्थापनांमध्ये कार्यरत सुमारे 72.22 लाख कामगारांना याचा फायदा होणार आहे आणि अडथळे असूनही वेतन चालू राहण्याची शक्यता आहे.
- यासाठी 2020-21 या वर्षासाठी सरकार 4800 कोटी रुपयांचे अर्थसंकल्पीय सहाय्य पुरवेल.
- प्रधानमंत्री रोजगार प्रोत्साहन योजना  अंतर्गत जून ते ऑगस्ट 2020 या कालावधीत 12% नियोक्तांच्या योगदानाला पात्र असणाऱ्या लाभार्थ्यांना यातून वगळले जाईल.
- प्रदीर्घ लॉकडाऊनमुळे असे वाटत होते की उद्योगांना पुन्हा कामकाज सुरु करताना आर्थिक संकटांचा सामना करावा लागेल. म्हणूनच, अर्थमंत्र्यांनी आत्मनिर्भर भारतचा एक भाग म्हणून 13 मे 2020 रोजी जाहीर केले की उद्योग आणि कामगारांना ईपीएफ मदत आणखी 3 महिन्यांपर्यंत जून, जुलै आणि ऑगस्ट 2020 च्या वेतन महिन्यांसाठी वाढवली जाईल.
कमी वेतन असलेल्या कामगारांना भेडसावणाऱ्या अडचणी कमी करण्यासाठी सरकारने वेळोवेळी उचललेल्या पावलांना भागधारकांनी पाठिंबा दिला आहे.
S.Thakur/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
देशभरातील आशा प्रतिनिधींनी पंतप्रधानांची भेट घेतली
नवी दिल्ली, 20 सप्टेंबर 2018
देशभरातील सुमारे 90 आशा प्रतिनिधींच्या गटाने आज पंतप्रधान नरेंद्र मोदी यांची भेट घेऊन आनंद व्यक्त केला आणि मानधन आणि वीमा संरक्षणात वाढ करण्याबाबत अलीकडेच केलेल्या घोषणेबद्दल त्यांचे आभार मानले.
पंतप्रधानांनी देशभरातील “आशा” आणि “अंगणवाडी” कर्मचाऱ्यांसमवेत व्हिडिओ कॉन्फरन्सिंगद्वारे नुकत्याच साधलेल्या संवादाची आठवण करुन दिली. त्या दिवशी आशा प्रतिनिधींनी सांगितलेले अनुभव आणि वैयक्तिक कामगिरीची त्यांनी प्रशंसा केली. अनेकांसाठी हे अनुभव नक्कीच प्रेरणादायी ठरतील असे ते म्हणाले.
आज आशा कार्यकर्त्यांनी वेळीच हस्तक्षेप करुन गरीब माता आणि बालकांचे प्राण वाचवण्यात कशी मदत केली याचे अनुभव कथन केले.
पंतप्रधानांनी आशा कर्मचाऱ्यांच्या कौशल्य आणि समर्पणाची प्रशंसा केली. काळा आजारासारख्या रोगांचे निर्मूलन करण्यात आशा कर्मचाऱ्यांनी केलेल्या प्रयत्नांची, बील आणि मिलिंदा गेट्स यांनीही प्रशंसा केल्याची आठवण त्यांनी करुन दिली.
आपल्या गावातील जीवनमान सुधारण्यासाठी त्यांनी अन्य सरकारी संस्थांच्या समन्वयातून काम करण्यासाठी आपली ऊर्जा वापरावी अशी सूचनाही त्यांनी दिली. सरकारी योजना आणि उपक्रमांचा उद्देश गरीबी विरोधात गरीबांना सक्षम करण्याचा असल्याचे त्यांनी स्पष्ट केले.
केंद्रीय आरोग्य आणि कुटुंब कल्याण मंत्री जे.पी. नड्डा हे देखील यावेळी उपस्थित होते.
B.Gokhale/S.Kane/P.Malandkar
(Visitor Counter : 79
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने मसूर डाळीच्या अनिवार्य साठ्याबाबत तात्काळ प्रभावाने माहिती देण्याबाबत मार्गदर्शक सूचना केली जारी
नवी दिल्ली, 6 सप्टेंबर 2023
केंद्र सरकारच्या ग्राहक व्यवहार विभागाने मसूर डाळीच्या अनिवार्य साठ्याबाबत तात्काळ प्रभावाने माहिती देण्याबाबत मार्गदर्शक सूचना जारी केली आहे. सर्व संबंधितांनी दर शुक्रवारी विभागाद्वारे व्यवस्थापित स्टॉक डिस्क्लोजर पोर्टलवर  त्यांच्याकडील मसूर डाळीची माहिती अनिवार्यपणे उघड करावी. कोणताही अघोषित साठा आढळल्यास तो साठेबाजी मानला जाईल आणि आवश्यक वस्तू कायद्यानुसार योग्य कारवाई केली जाईल.
ग्राहक व्यवहार विभागाचे सचिव रोहित कुमार सिंह यांनी साप्ताहिक मूल्य आढावा बैठकीदरम्यान विभागाला मसुराची बफर खरेदी अधिक व्यापक बनवण्याच्या सूचना दिल्या आहेत. किमान हमी भावाच्या जवळच्या किमतीत उपलब्ध साठा खरेदी करणे हे उद्दिष्ट आहे. ग्राहक व्यवहार सचिव म्हणाले की जेव्हा कॅनडामधून मसूराची आयात आणि आफ्रिकन देशांमधून तूर डाळीची आयात वाढत असताना काही प्रमुख कंपन्या ग्राहक आणि राष्ट्राच्या हिताच्या विरोधात बाजारपेठेत अनियमितता आणण्याचा प्रयत्न करत आहेत.सरकार या घडामोडींवर बारीक लक्ष ठेवून आहे आणि सणासुदीच्या काळात रास्त दरात सर्व डाळींची उपलब्धता सुनिश्चित करण्यासाठी हा साठा बाजारात आणण्यासाठी कठोर उपाययोजना हाती घेईल.
ते पुढे म्हणाले की, ग्राहकांबरोबरच शेतकऱ्यांच्या हिताचा समतोल राखण्याला सर्वोच्च प्राधान्य असून भारतीय ग्राहक आणि शेतकऱ्यांच्या हिताला ठेच पोहोचवणाऱ्यांवर कठोर कारवाई करण्यास विभाग मागेपुढे पाहणार नाही.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
पंतप्रधान कार्यालय
अभिनेते घनश्याम नायक आणि अरविंद त्रिवेदी यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी अभिनेते घनश्याम नायक आणि अरविंद त्रिवेदी यांच्या निधनाबद्दल तीव्र दु: ख व्यक्त केले आहे.
ट्विट संदेशात पंतप्रधान म्हणाले;
"गेल्या काही दिवसात, आपण दोन प्रतिभावान अभिनेते गमावले आहेत ज्यांनी त्यांच्या अभिनयाद्वारे लोकांची मने जिंकली. घनश्याम नायक हे त्यांच्या बहुआयामी भूमिकांसाठी , विशेषतः 'तारक मेहता का उल्टा चष्मा ' या लोकप्रिय मालिकेतील भूमिकेसाठी नेहमी स्मरणात राहतील. ते अत्यंत प्रेमळ आणि नम्र होते.
आपण अरविंद त्रिवेदी यांना गमावले आहे, ते केवळ एक उत्तम अभिनेतेच नव्हते तर लोकसेवेचीही त्यांना आवड होती. रामायण या दूरदर्शनवरील मालिकेतील भूमिकेसाठी ते भारतीयांच्या अनेक पिढ्यांच्या कायम स्मरणात राहील. दोन्ही अभिनेत्यांच्या कुटुंबिय आणि प्रशंसकांच्या दुःखात सहभागी आहे. ओम शांती. "
केंद्रीय लोकसेवा आयोग
केंद्रीय लोकसेवा आयोगाकडून सप्टेंबर आणि ऑक्टोबर 2020 मधील भरती प्रक्रियेचे अंतिम निकाल जाहीर
नवी दिल्ली, 09 डिसेंबर 2020
केंद्रीय लोकसेवा आयोगाने सप्टेंबर आणि ऑक्टोबर 2020 मधील भरती प्रक्रियेचे अंतिम निकाल जाहीर केले आहेत. निवड झालेल्या उमेदवारांना स्वतंत्रपणे टपालाद्वारे कळविण्यात आले आहे.
अधिक माहितीसाठी इथे क्लिक करा:G.Chippalkatti/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
विज्ञान आणि तंत्रज्ञान मंत्रालय
शरीरातील द्रवपदार्थांमधून कर्करोगाच्या पेशींचे निदान करण्यात शरीरातील साखर-लेपन केलेल्या लहान चंचीसारख्या पिशव्या मदत करू शकतात
नवी दिल्ली, 22 सप्टेंबर 2022
संशोधकांनी अलीकडेच विकसित केलेल्या नव्या आण्विक बायोसेन्सरच्या मदतीने कर्करोगामुळे शरीरात तयार होणाऱ्या सूक्ष्म बदलांचा शोध घेणे अधिक सोपे होऊ शकेल.
कर्करोगाच्या पेशी साखरेच्या रेणूंनी भरलेल्या पेशीबाह्य चंची सदृश्य लहान द्रवाचे भरलेल्या पिशव्या , तसेच हाअल्युराॅन , ज्याचा ट्यूमरच्या अनिर्बंध वाढीची थेट संबंध आहे आणि ,तो मोठ्या आतड्याच्या,अखेरच्या भागाच्या  कर्करोगाच्या लवकर निदानासाठी संभाव्य जैविक खूण मानला जातो, तो तयार करतात .या पेशींच्या बाह्य भागातील सूक्ष्म द्रव पिशव्या शरीरातील द्रवांमध्ये  मुबलक प्रमाणात असतात आणि सर्व प्रकारच्या पेशी या ईव्हीज पेशीबाहेरील मॅट्रिक्समध्ये विशिष्ट स्राव तयार करत असतात.या शरीरातील द्रवपदार्थांमध्ये कर्करोगाच्या पेशी सामान्य पेशींपेक्षा किमान दुप्पट जास्त स्त्राव स्रवत रहातात. म्हणून कर्करोगाचे निदान लवकर करण्यासाठी या ईव्हीज  रुग्णाच्या शरीरापासून अनाक्रमक पद्धतींद्वारे पण वेगळ्या केल्या जातात.
या एचए साखरेचा कर्करोगाच्या ईव्हीशी संबंधित असलेला रेणू विकृत  परिस्थितीत हायलुरोनिडेसेस  आणि प्रतिक्रियाशील ऑक्सिजन प्रजातींद्वारे विखंडित होतो जो ट्यूमरच्या प्रगतीमधील धोक्याचे संकेत देऊ शकतो,हे सर्वज्ञात आहे.
डॉ. एस.एन. बोस नॅशनल सेंटर फॉर बेसिक सायन्सेस , कोलकाता, साहा इन्स्टिट्यूट ऑफ न्यूक्लियर फिजिक्स यांच्या सहकार्याने, शिव नाडर इन्स्टिट्यूट ऑफ एमिनन्स, दिल्ली येथे विज्ञान आणि तंत्रज्ञान विभाग  च्या इन्स्पायर फॅकल्टी अनुदानाद्वारे समर्थित तातिनी रक्षित प्रयोगशाळा , कोलकाता आणि आय आयटी,भिलाई, छत्तीसगड येथील संशोधकांनी ईव्ही पृष्ठभागावरून काढलेल्या कर्करोगाच्या पेशी- वरील एचएची सम उच्च लांबी उलगडली आहे.
त्यांच्या अभ्यासातून असे दिसून आले आहे, कर्करोगाच्या एकल ईव्ही-व्युत्पन्नपेशीला एच ए रेणूंच्या  अत्यंत सूक्ष्म आकाराच्या साखळ्यांनी लेपित केले आहे आणि या HA- कोटेड ईव्ही व्युत्पन्न लहान साखळ्या सामान्य पेशीपेक्षा लक्षणीयरीत्या अधिक लवचिक आहेत, हे स्पष्ट झाले आहे कर्करोगात ही एचए कोटेड ईव्ही  ची आंतरिक लवचिकता त्यांना पेशीबाह्य वाहतूक, शोषण, पेशींद्वारे उत्सर्जन, पेशींच्या पृष्ठभागांना चिकटून राहणे,यादरम्यान अनेक बाह्य शक्तींचा सामना करण्यास मदत करते.
हा अभ्यास नुकताच जर्नल ऑफ फिजिकल केमिस्ट्री लेटर्समध्ये प्रकाशित झाला आहे. हे निष्कर्ष साखर-लेपित पाउच कर्करोगाचा धोका कसा वाढवतात यावर प्रकाश टाकतात.
संशोधन प्रबंधाची लिंक
https://pubs.acs.org/doi/full/10.1021/acs.jpclett.2c01629)
R.Aghor /S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133